NARIADENIE KOMISIE (ES) č. 904/2008
zo 17. septembra 2008
ustanovujúce metódy analýzy a iné technické opatrenia nevyhnutné na vykonávanie vývozného režimu tovaru nezahrnutého v prílohe I zmluvy
(kodifikované znenie)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), najmä na jeho článok 9,
keďže:
(1)
Nariadenie Komisie (EHS) č. 4056/87 z 22. decembra 1987 ustanovujúce metódy analýzy a iné technické opatrenia nevyhnutné na vykonávanie nariadenia (EHS) č. 3035/80, ktorým sa stanovujú všeobecné pravidlá pre poskytovanie vývozných náhrad pre niektoré poľnohospodárske výrobky vyvážané vo forme tovaru nezahrnutého v prílohe II zmluvy a kritériá pre stanovenie výšky týchto náhrad (2), bolo podstatným spôsobom zmenené a doplnené (3). V záujme jasnosti a prehľadnosti by sa malo toto nariadenie kodifikovať.
(2)
Na zaistenie jednotného zaobchádzania pri vývoze tovaru podliehajúceho nariadeniu Rady (ES) č. 3448/93 zo 6. decembra 1993 stanovujúce obchodné opatrenia uplatňované na niektoré tovary vznikajúce spracovaním poľnohospodárskych výrobkov (4) zo Spoločenstva, je potrebné vymedziť analytické metódy a iné ustanovenia technickej povahy.
(3)
Opatrenia tohto nariadenia sú v súlade so stanoviskom Sekcie pre tarifnú a štatistickú nomenklatúru Výboru pre colný kódex,
PRIJALA TOTO NARIADENIE:
Článok 1
Toto nariadenie ustanovuje metódy analýzy Spoločenstva nevyhnutné na vykonávanie nariadenia (ES) č. 3448/93 v súvislosti s vývozom tovaru nezahrnutého do prílohy I k zmluve, alebo ak neexistuje metóda analýzy, postup alebo metodický princíp, ktoré majú byť použité.
Článok 2
V súlade s poznámkami k prílohe IV k nariadeniu Komisie (ES) č. 1043/2005 (5) sú „údaje získané z analýzy tovarov“ uvedené v stĺpci 3 na účely vykonávania uvedenej prílohy, získavané pomocou metód, postupov a vzorcov uvedených v tomto článku:
1.
Cukry
Na určenie jednotlivých druhov cukru sa použije vysoko účinná kvapalinová chromatografia (HPLC).
A.
Obsah sacharózy uvedený v stĺpci 3 prílohy IV k nariadeniu (ES) č. 1043/2005 sa rovná:
a)
S + (2F) × 0,95,
ak je obsah glukózy väčší alebo rovný obsahu fruktózy,
alebo
b)
S + (G + F) × 0,95,
ak je obsah glukózy menší ako obsah fruktózy,
kde:
S
=
je obsah sacharózy určený metódou HPLC,
F
=
je obsah fruktózy určený metódou HPLC,
G
=
je obsah glukózy určený metódou HPLC.
V prípade hlásenej prítomnosti hydrolyzátu laktózy a/alebo zistenej prítomnosti laktózy a galaktózy sa od obsahu glukózy (G) pred vykonaním ďalších výpočtov odpočíta obsah glukózy, ktorý sa rovná obsahu galaktózy (určenému metódou HPLC).
B.
Obsah glukózy uvedený v stĺpci 3 prílohy IV k nariadeniu (ES) č. 1043/2005 sa rovná:
a)
G - F,
ak je obsah glukózy väčší ako obsah fruktózy, a
b)
0 (nula),
ak je obsah glukózy menší alebo rovný obsahu fruktózy.
V prípade hlásenej prítomnosti hydrolyzátu laktózy a/alebo zistenej prítomnosti laktózy a galaktózy sa od obsahu glukózy (G) pred vykonaním ďalších výpočtov odpočíta obsah glukózy, ktorý sa rovná obsahu galaktózy (určenému metódou HPLC).
2.
Škroby (alebo dextríny)
(Dextríny sa vyjadrujú ako škroby.)
A.
V prípade všetkých kódov KN okrem kódov KN 3505 10 10, 3505 10 90, 3505 20 10 až 3505 20 90 a 3809 10 10 až 3809 10 90 sa obsah škrobov (alebo dextrínov) uvedený v stĺpci 3 prílohy IV k nariadeniu (ES) č. 1043/2005 vypočíta pomocou vzorca:
(Z - G) × 0,9,
kde:
Z
=
je obsah glukózy určený metódou stanovenou v prílohe I k nariadeniu Komisie (EHS) č. 4154/87 (6);
G
=
je obsah glukózy určený metódou HPLC.
B.
V prípade kódov KN 3505 10 10, 3505 10 90, 3505 20 10 až 3505 20 90 a 3809 10 10 až 3809 10 90 sa obsah škrobov (alebo dextrínov) určí metódou stanovenou v prílohe II k nariadeniu (EHS) č. 4154/87.
3.
Obsah mliečnych tukov
Na účely určenia obsahu mliečnych tukov sa použije metóda spočívajúca v extrakcii ľahkého petroleja, ktorej predchádza hydrolýza s hydrochlórovou kyselinou a nasleduje plynová chromotografia esterov metylu mastných kyselín. Ak sa zistí prítomnosť mliečnych tukov, ich percento podielu sa vypočíta vynásobením percentuálnej koncentrácie barbiturátov metylu číslom 25, vynásobením celkového obsahu tuku výrobku pri hmotnosti tovarov a vydelením 100.
Článok 3
Na účely vykonávania prílohy III k nariadeniu (ES) č. 1043/2005 sa percentuálny podiel manitolu a D-glucitolu (sorbitolu) určuje metódou HPLC.
Článok 4
1. Vyhotoví sa správa o analýze.
2. Správa o analýze obsahuje tieto údaje:
-
všetky údaje nevyhnutné na určenie vzorky,
-
použitú metódu Spoločenstva a presný odkaz na právny predpis, ktorý ju ustanovuje, alebo prípadne podrobný odkaz na metódu s uvedením analytického postupu alebo metodického princípu, ktoré majú byť použité, ako je uvedené v tomto nariadení,
-
akékoľvek faktory, ktoré mohli ovplyvniť výsledky analýzy,
-
výsledky analýzy so zreteľom na spôsob ich vyjadrenia v použitej metóde a na spôsob vyžadovaný potrebami colných alebo správnych orgánov, ktoré analýzu požadovali.
Článok 5
Nariadenie (EHS) č. 4056/87 sa ruší.
Odkazy na zrušené nariadenie sa považujú za odkazy na toto nariadenie a znejú v súlade s tabuľkou zhody uvedenou v prílohe II.
Článok 6
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 17. septembra 2008